ai4bharat/Pralekha huggingface dataset:
சுற்றுச்சூழல் மற்றும் வனத்துறை அமைச்சகம்
தமிழ்நாட்டின் மக்கள், கலாச்சாரம் மற்றும் வளமான பாரம்பரியத்தின் ஒருங்கிணைப்பு முதலியவை இந்தப் பகுதியில் தனித்துவமான பல்லுயிரியலைப் பாதுகாப்பதாக சென்னையில் மத்திய அமைச்சர் திரு புபேந்தர் யாதவ் பேச்சு
தமிழ்நாட்டின் மக்கள், கலாச்சாரம் மற்றும் வளமான பாரம்பரியத்தின் ஒருங்கிணைப்பு முதலியவை இந்தப் பகுதியில் தனித்துவமான பல்லுயிரியலைப் பாதுகாப்பதாக மத்திய சுற்றுச்சூழல், வனம் மற்றும் பருவநிலை மாற்றத்திற்தான அமைச்சர் திரு புபேந்தர் யாதவ் தெரிவித்துள்ளார். சர்வதேச பல்லுயிர் தினத்தை முன்னிட்டு சென்னையில் இன்று சிறப்பு கண்காட்சி ஒன்றைத் தொடங்கி வைத்துப் பேசிய அவர் இவ்வாறு கூறினார். மத்திய சுற்றுச்சூழல், வனம் மற்றும் பருவநிலை மாற்ற இணை அமைச்சர் திரு அஸ்வினி குமார் சௌபே, தமிழ்நாடு சுற்றுச்சூழல் அமைச்சர் திரு சிவ. வி. மெய்யநாதன், ஆகியோருடன் இணைந்து, சிறப்பு நினைவு அஞ்சல் உறை ஒன்றையும் ‘இந்தியா நேச்சுரல்' என்ற தலைப்பிலான புத்தகத்தையும் வெளியிட்டு, இந்தியா பல்லுயிர் விருதுகள் 2021-ஐ திரு புபேந்தர் யாதவ் வழங்கினார்.
நிகழ்ச்சியில் பேசிய அமைச்சர், பல்லுயிர் பாதுகாப்பு குறித்து மக்கள் உறுதிமொழி ஏற்றுக் கொள்ள வேண்டும் என்றும், இயற்கை வளங்களின் பாதுகாப்பு பற்றி இளைஞர்களிடையே விழிப்புணர்வு ஏற்படுத்த வேண்டும் என்றும் கேட்டுக்கொண்டார். “உலகின் இயற்கையான வாழும் உள்கட்டமைப்புகளையும், சர்வதேச பொருளாதாரத்தின் இயக்கத்திற்கு அத்தியாவசியமான பொருட்களையும், சேவைகளையும் பல்லுயிர் அளிக்கிறது. உலகப் பொருளாதாரத்தில் சுமார் 40%, பல்லுயிர் சார்ந்த பொருட்கள் மற்றும் செயல்முறைகளை அடிப்படையாக கொண்டிருப்பதாகக் கணிக்கப்பட்டுள்ளது. உலக வெப்பமயமாதல் என்ற சவாலை நாம் எதிர் கொண்டால் மட்டுமே பல்லுயிர் பாதுகாப்பு மற்றும் மேம்பாட்டு முயற்சி முழு வெற்றி அடையும். உலக வெப்பமயமாதலை உடனடியாக கட்டுக்குள் கொண்டுவர வேண்டும்”, என்று அவர் வலியுறுத்தினார்.
தேசிய அளவில் பல்லுயிர் இலக்குகளை அடையும் பாதையில் நாடு முன்னேறுவதுடன், சர்வதேச பல்லுயிர் இலக்குகளை அடைவதை நோக்கிய முயற்சியில் குறிப்பிடத்தக்க பங்களிப்பை இந்தியா வழங்கி வருவதாகவும் அமைச்சர் குறிப்பிட்டார்.
அரசு மற்றும் பொது சமூக நிறுவனங்களின் முயற்சிகளால் செம்பாக்கம் ஏரியில் அறிவியல் அடிப்படையிலான புனரமைப்புப் பணிகள் மேற்கொள்ளப்பட்டு வருவதாக திரு புபேந்தர் யாதவ் கூறினார். இத்தகைய சுற்றுச்சூழல் புனரமைப்புப் பணிகள் நாட்டில் உள்ள இதர நகரங்களுக்கு முன்மாதிரியாக அமையும் என்று அவர் நம்பிக்கை தெரிவித்தார்.
பாம்பின் விஷத்தை ஐசெரா பல்லுயிர் தனியார் நிறுவனம் அணுகும் வகையில், தேசிய பல்லுயிர் ஆணையமும் தமிழ்நாடு பல்லுயிர் வாரியமும், இருளர் பாம்பு பிடிப்போர் தொழில் கூட்டுறவு சங்கத்துடன் இணைந்து ஓர் ஒப்பந்தத்தில் கையெழுத்திட்டுள்ளதாக அவர் தெரிவித்தார். இந்த ஒப்பந்தத்தின் படி, வருடம்தோறும் பாம்பு விஷத்திலிருந்து கிடைக்கும் மொத்த வருமானத்தில் 5%, இருளர் மக்களின் நலனுக்காக இருளர் பாம்பு பிடிப்போர் தொழில் கூட்டுறவு சங்கத்தில் செலுத்தப்படும். பல்லுயிர் பாதுகாப்பை வலுப்படுத்தவும், ஊக்கப்படுத்தவும் இத்தகைய கூட்டுமுயற்சிகள் அவசியம் என்று அவர் மேலும் குறிப்பிட்டார்.
இளைஞர் நலன் மற்றும் விளையாட்டு அமைச்சகம்
இந்திய தடகள அணியின் நடுத்தர மற்றும் நீண்ட தூர பயிற்சியாளராக நிகோலாய் ஸ்னேசரேவ் நியமனம்
இந்திய தடகள அணியின் நடுத்தர மற்றும் நீண்ட தூர பயிற்சியாளராக, பெலாரஸ் நாட்டைச் சேர்ந்த நிகோலாய் ஸ்னேசரேவ் நியமனம் செய்யப்பட்டதற்கு மத்திய அரசு ஒப்புதல் அளித்துள்ளது.
டோக்யோ ஒலிம்பிக் போட்டி இந்தாண்டு ஜூலை-ஆகஸ்ட்டில் நடைபெறவுள்ளது. அதனால் இந்த 72 வயது பயிற்சியாளர் நிகோலாய் ஸ்னேசரேவ் இந்தாண்டு செப்டம்பர் இறுதி வரை நியமனம் செய்யப்பட்டுள்ளார்.
ஒலிம்பிக் போட்டியின் 3000 மீட்டர் தடகளபோட்டிக்கு ஏற்கனவே தகுதி பெற்றுள்ள இந்திய வீரர் அவினாஷ் சேபிள் மற்றும் ஒலிம்பிக் போட்டிக்கு தகுதி பெறும் நோக்கில் உள்ள இதர நடுத்தர மற்றும் நீண்ட தூர தடகள வீரர்களுக்கும் இவர் பயிற்சி அளிப்பார்.
நிகோலாய் ஸ்னேசரேவ் நியமனத்தை வரவேற்றுள்ள இந்திய தடகள கூட்டமைப்பின் தலைவர் அடில் சுமரிவல்லா, ‘‘இந்திய தடகள வீரர்களின் செயல்பாடுகள் மேலும் அதிகரிக்கும்’’ என நம்பிக்கை தெரிவித்துள்ளார்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1688817
-----
(Visitor Counter : 88
அறிவியல் மற்றும் தொழில்நுட்பத்துறை
அறிவியல் மற்றும் தொழிலக ஆய்வு மன்றத்தின் தேசிய விண்வெளி ஆய்வகம்  கொவிட்-19 ஐ எதிர்த்து போராட தனிநபர் உபயோகத்திற்கு பாதுகாப்பு கவச உடையை தயாரித்துள்ளது
பெங்களூருவில் உள்ள CSIR ஆய்வகத்தின் ஒரு பகுதியான, தேசிய விண்வெளி ஆய்வகம் , MAF ஆடை நிறுவனத்துடன் இணைந்து, முழு பாதுகாப்பு கவச உடையை உருவாக்கி சான்றளித்துள்ளது. கொவிட்-19 காரணமாக இரவு பகலாக பணியாற்றும் மருத்துவர்கள், செவிலியர்கள், துணை மருத்துவ ஊழியர்கள் மற்றும் சுகாதாரப் பணியாளர்களின் பாதுகாப்பை உறுதிப்படுத்த, பல அடுக்கு பாலிப்ரொப்பிலீன்  துணி அடிப்படையில் தயாரிக்கப்பட்ட இந்த கவச உடையைப் பயன்படுத்தலாம்.
CSIR-NAL குழுவின் தலைவர் டாக்டர் ஹரிஷ் சி பார்ஷிலியா, டாக்டர் ஹேமந்த் குமார் சுக்லா, மற்றும் MAF இன் திரு. எம். ஜே விஜு ஆகியோர் உள்நாட்டு பொருட்கள் மற்றும் புதுமையான உற்பத்தி செயல்முறைகள் மூலம் இப்பிரச்சினைக்கு தீர்வு காண விரைவாக பணியாற்றியுள்ளனர்.
இந்த கவச உடைகள் கோயம்புத்தூரில் உள்ள தென்னிந்திய ஜவுளி ஆராய்ச்சி சங்கத்தில்  கடுமையான சோதனைகளுக்கு உட்படுத்தப்பட்டு, பயன்பாட்டிற்கு தகுதி பெற்றன. CSIR-NAL மற்றும் MAFம், நான்கு வார காலத்திற்குள் உற்பத்தி திறனை ஒரு நாளைக்கு சுமார் 30,000 உடைகளாக உயர்த்தத் திட்டமிட்டுள்ளன.
பிரதமர் அலுவலகம்
ஆளுநர்கள் மாநாட்டின் நிறைவு நிகழ்ச்சியில் பிரதமர் உரை
குடியரசுத் தலைவர் மாளிகையில் நடைபெற்ற ஆளுநர்கள் மாநாட்டின் நிறைவு நிகழ்ச்சியில் பிரதமர் திரு நரேந்திர மோடி இன்று உரையாற்றினார்.
மாநாட்டில் இடம்பெற்ற பல்வேறு விவாதங்கள் மற்றும் அனுபவங்கள் பகிர்ந்து கொள்ளப்பட்டதற்கு பிரதமர் பாராட்டு தெரிவித்தார்.
ஒத்துழைப்புகள், கலாச்சாரப் பரிமாற்றங்கள் மற்றும் பல்வேறு மாநில மக்களிடையேயான நேரடித் தொடர்புகளை மேம்படுத்துவதற்கான, “ஒன்றுபட்ட இந்தியா, ஒப்பற்ற இந்தியா” முன்முயற்சியை வலுப்படுத்த ஆளுநர்கள் முன்வரவேண்டும் எனப் பிரதமர் கேட்டுக் கொண்டார். இந்தியாவின் பல்வேறு மாநிலங்களிடையே நல்லிணக்கம் மற்றும் ஒருமைப்பாட்டை மேம்படுத்த புதிய வழிமுறைகளை காணவேண்டியது அவசியம் என்றும் அவர் வலியுறுத்தினார்.
பல்கலைக்கழக வேந்தர் என்ற முறையில், கல்வி சார்ந்த அனைத்து அம்ச ங்களிலும், உயர் சிறப்பு நிலையை ஊக்குவிக்குமாறு பல்கலைக்கழகங்களை ஆளுநர்கள் கேட்டுக்கொள்ள வேண்டும் எனவும் பிரதமர் வலியுறுத்தினார். இந்திய பல்கலைக்கழகங்கள் உலகில் சிறந்த பல்கலைக்கழகங்களாக உருவாக போட்டி போடவேண்டும் என்று குறிப்பிட்ட அவர், இந்த மாற்றத்திற்கு தூண்டுகோலாக ஆளுநர்கள் முக்கிய பங்காற்ற வேண்டும் எனவும் அழைப்பு விடுத்தார். இதற்காக, இந்திய மேலாண்மைக் கழகங்கள் மற்றும் முன்னணி நிலையில் உள்ள பத்து அரசு மற்றும் பத்து தனியார் பல்கலைக்கழகங்களின் தன்னாட்சி முறையை மேம்படுத்த மத்திய அரசு மேற்கொண்டுள்ள பல்வேறு நடவடிக்கைகளையும் பிரதமர் சுட்டிக்காட்டினார்.
சமானிய மனிதனின் “வாழ்க்கையை எளிதாக்குதல்” முயற்சிகளை ஊக்குவிக்க அரசு பாடுபட்டு வருவதாகவும் பிரதமர் கூறினார். இந்த லட்சியத்தை அடைய, பொது வாழ்க்கையில் தங்களுக்குள்ள நீண்ட நெடிய அனுபவங்கள் மூலம், ஆளுநர்கள் அரசுத்துறைகள் மற்றும் உள்ளாட்சி அமைப்புகளை ஊக்குவிக்க வேண்டும் எனவும் அவர் கேட்டுக் கொண்டார்.
மத்திய அரசின் முன்னோடி சுகாதாரக் காப்பீட்டுத்திட்டமான ஆயுஷ்மான் பாரத் பற்றியும், பிரதமர் எடுத்துரைத்தார்.
2022-ம் ஆண்டில் கொண்டாடப்பட உள்ள 75வது சுதந்திர தினவிழா, 2019-ல் கொண்டாடப்பட உள்ள மகாத்மா காந்தியின் 150-வது பிறந்தநாள் விழா, போன்றவை வளர்ச்சிக்கான குறிக்கோள் மற்றும் இலக்குகளை அடைவதற்கு ஒரு உத்வேகத்தை ஏற்படுத்துபவையாக அமையும் என்று திரு நரேந்திர மோடி தெரிவித்தார். வரவிருக்கும் கும்பமேளா, தேசிய அளவிலான பல்வேறு நோக்கங்களை ஊக்குவிக்கும் ஒரு முக்கிய சந்தர்ப்பமாக அமையும் என்றும் அவர் தெரிவித்தார்.
-----
(Visitor Counter : 111
2021-ம் ஆண்டில் விளையாட்டு துறையின் பல்வேறு முன்முயற்சிகள், சாதனைகள் மற்றும் முன்னேற்றங்கள் குறித்த சில முக்கிய அம்சங்கள் வருமாறு:
டோக்கியோவில் நடைபெற்ற ஒலிம்பிக் போட்டியில் 1 தங்கம், 2 வெள்ளி, 4 வெண்கலம் என மொத்தம் 7 பதக்கங்களுடன் இது வரை இல்லாத அளவில் அதிக பதக்கங்களை இந்தியா வென்றது.
டோக்கியோ ஒலிம்பிக் போட்டியில் நீரஜ் சோப்ரா தங்கம் வென்றார்; தடகளப் பிரிவில் முதல் பதக்கம் இதுவாகும்.
மற்றொரு சிறந்த சாதனையாக, மாற்றுத்திறனாளி விளையாட்டு வீரர்களுக்கான டோக்கியோ பாராலிம்பிக்ஸ் 2020-ல் இதுவரை இல்லாத அளவில் 19 பதக்கங்களை இந்தியா வென்றது.
2020-ஆம் ஆண்டுக்கான தேசிய விளையாட்டு விருதுகள் வென்றவர்களை நேரில் கவுரவிப்பதற்காக 2021-ம் ஆண்டு நவம்பர் 1-ம் தேதி புது தில்லியில் இளைஞர் நலம் மற்றும் விளையாட்டுத்துறை அமைச்சர் திரு அனுராக் தாக்கூர் தலைமையில் விழா நடைபெற்றது.
72 சிறந்த விளையாட்டு வீரர்கள்/பயிற்சியாளர்களுக்கு தேசிய விளையாட்டு விருதுகள் வழங்கப்பட்டன.
17 நவம்பர் 2021 அன்று புது தில்லி ஜவஹர்லால் நேரு விளையாட்டரங்கில் நடைபெற்ற விழாவில் 246 விளையாட்டு வீரர்கள் மற்றும் பயிற்சியாளர்களுக்கு இந்திய விளையாட்டு ஆணையத்தின் நிறுவன விருதுகளை திரு அனுராக் தாக்கூர் வழங்கினார்.
2016-17, 2017-18, 2018-19 மற்றும் 2019-20 ஆகிய ஆண்டுகளில் தேசிய மற்றும் சர்வதேச அளவில் பல்வேறு விளையாட்டு ஊக்குவிப்புத் திட்டங்களின் கீழ் சிறப்பான செயல்திறனுக்காக இந்த விருதுகள் வழங்கப்பட்டன.
விளையாட்டு வீரர்களுக்கு வழங்கப்படும் விளையாட்டு மருத்துவம் மற்றும் மறுவாழ்வு ஆதரவை மேம்படுத்துவதற்காக மத்திய தடகள காயம் மேலாண்மை அமைப்பு தொடங்கப்பட்டது.
உலக ஊக்கமருந்து எதிர்ப்பு முகமையின்  அங்கீகாரத்தை தேசிய ஊக்கமருந்து சோதனை ஆய்வகம் மீண்டும் பெற்றது.
மொத்தம் ரூ.114.30 கோடி மதிப்பீட்டில் 7 மாநிலங்களில் 143 கேலோ இந்தியா மையங்கள் தொடங்கப்பட்டன.
கொவிட்-19-ன் போது முன்னாள் சர்வதேச விளையாட்டு வீரர்கள் மற்றும் பயிற்சியாளர்களுக்கு மருத்துவம், நிதி மற்றும் தளவாட உதவிகளை வழங்க சிறப்பு ஆதரவு பிரிவு உருவாக்கப்பட்டது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=178628
-----------------------
இளைஞர் நலன் மற்றும் விளையாட்டு அமைச்சகம்
தேசிய விளையாட்டு மற்றும் சாகசங்களுக்கான விருது 2020-குடியரசுத் தலைவர் திரு ராம்நாத் கோவிந்த் நாளை மெய்நிகர் நிகழ்ச்சி மூலமாக வழங்குவார்
குடியரசுத் தலைவர் திரு.ராம்நாத் கோவிந்த் 29 ஆகஸ்ட் 2020 அன்று மெய்நிகர் நிகழ்ச்சி மூலமாக தேசிய விளையாட்டு மற்றும் சாகசங்களுக்கான விருது 2020 -- விருதுகளை வழங்குவார். புதுதில்லியில் விஞ்ஞான் பவனில் நடைபெறவுள்ள இந்த விழா நிகழ்ச்சியில், மத்திய இளைஞர் விவகாரம், விளையாட்டு ஆகிய துறைகளுக்கான மத்திய அமைச்சர் திரு கிரண் ரிஜிஜு, இந்திய ஒலிம்பிக் சங்கத்தின் தலைவர் திரு நரேந்திர துருவ் பாத்ரா மற்றும் பலர் பங்கேற்பார்கள். இந்த விழாவில் விருது பெறுவோர் 65 பேர் கலந்து கொள்வார்கள் என்று எதிர்பார்க்கப்படுகிறது. நாட்டின் பல்வேறு இடங்களில் இருந்து – பெங்களூரு, பூனே, சோனிபட் சண்டிகர், கொல்கத்தா, லக்னோ, தில்லி, மும்பை, போபால் ஹைதராபாத், இடாநகர் போன்ற பல்வேறு இடங்களில் இருந்து விழாவில் கலந்து கொள்வார்கள். 29 ஆகஸ்ட் 2020 அன்று காலை 11 மணிக்கு விழா தொடங்கும். தூர்தர்ஷன் தொலைக்காட்சியில் விழா நேரடியாக ஒளிபரப்பப்படும். இணையதளத்தில் நேரடியாகஒளிபரப்பப்படும் https://webcast.gov.in/myas/sportsawards/.
(Visitor Counter : 188
பாதுகாப்பு அமைச்சகம்
இந்திய கடற்படை அகாடமியின் தேர்ச்சியடைந்தோர் அணிவகுப்பு நவம்பர் 28 அன்று நடக்கவிருக்கிறது
இந்திய கடற்படை அகாடமியின் இலையுதிர்கால தேர்ச்சியடைந்தோர் அணிவகுப்பு நவம்பர் 28, சனிக்கிழமையன்று நடக்கவிருக்கிறது.
கொவிட் நடத்தை விதிமுறைகளை கருத்தில் கொண்டு, பயிற்சி பெற்றவர்களின் பெற்றோர்கள் மற்றும் விருந்தினர்கள் ஆகியோர் பங்கு பெறாமல் இந்த நிகழ்வு நடக்கவிருக்கிறது.
இதற்கிடையே, மாலத்தீவு கடலோர காவல் படையின் கப்பலான எம் என் டி எஃப் சி ஜி எஸ் ஹூராவீயின் புத்தாக்கத்தை இந்திய கடற்படை வெற்றிகரமாக செய்துள்ளது. விசாகப்பட்டினத்தில் உள்ள கடற்படை தளத்தில் இந்த பணி செய்து முடிக்கப்பட்டுள்ளது.
71-து இந்திய அரசியலமைப்பு தினமான இன்று, கொச்சியில் உள்ள கடற்படை தென்மண்டல தலைமையகத்தில் விழா ஒன்றுக்கு ஏற்பாடு செய்யப்பட்டது.
அரசியல் சாசனத்தின் முன்னுரை மற்றும் அடிப்படை உரிமைகளை கடற்படை அலுவலர்கள் வாசித்தனர். பள்ளி மாணவர்களுக்கான சிறப்பு நிகழ்ச்சி ஒன்றும் இணையம் மூலம் நடத்தப்பட்டது.
மேலும் விவரங்களுக்கு இந்த ஆங்கில செய்தி குறிப்புகளை காணவும்
https://pib.gov.in/PressReleasePage.aspx?PRID=1676117
----
(Visitor Counter : 56
குடியரசுத் துணைத் தலைவர் செயலகம்
அவரவர் தாய்மொழிகளைப் பள்ளிகளில் ஒரு கட்டாயப் பாடமாக்கிப் பயிற்றுவிக்க அனைத்து மாநில அரசுகளும் வழிவகை செய்ய வேண்டும் : குடியரசுத் துணைத் தலைவர்
மொழி என்பது கலாச்சாரம், மதிப்பீடுகள், ஒழுக்கநெறிகள், பாரம்பரிய அறிவு ஆகியவற்றை உள்ளடக்கியது ஆகும் என்று குடியரசுத் துணைத் தலைவர் திரு. எம். வெங்கையா நாயுடு கூறியுள்ளார். அவர் புது தில்லி, ஆர். கே. புரத்தில், இன்று  ஆந்திரா கல்வி சொசைட்டியின் நிறுவனர் நாள் நிகழ்ச்சியிலும் ஆந்திரா கல்வி சொசைட்டி பள்ளியின் புதிய கட்டிடத்தின் மெய்நிகர்  தொடக்க நிகழ்விலும் பங்குபெற்று, அங்குக் கூடியிருந்தோரிடையே உரையாற்றினார். இந்த நிகழ்வில் தெற்கு தில்லி மேயர் திரு. நரேந்திர சாவ்லா மற்றும் முக்கியப் பிரமுகர்கள் கலந்துகொண்டனர்.
நாம் மாபெரும் கலாச்சாரம் மற்றும் பாரம்பரியம் ஆகியவற்றின் வாரிசுகள் என்றும் மூத்தவர்களையும் ஆசிரியர்களையும் மதிப்பது, உயிர்களிடத்து இரக்கம் காட்டுவது, இயற்கையைப் போற்றுவது ஆகியவை ஒவ்வொரு இந்தியரின் மரபணுவிலும் பொதிந்துள்ளது என்றும் குடியரசுத் துணைத் தலைவர் கூறினார். மொழியின் முக்கியத்துவத்தை வலியுறுத்திய அவர், ஒருவர் தன்னால் முடிந்த எத்தனை மொழிகளை வேண்டுமானாலும் கற்றுக்கொள்ளலாம் என்றாலும் அவர்களுடைய தாய்மொழியை ஒருபோதும் புறக்கணிக்கக் கூடாது என்றும் கூறினார். அதனால்தான் ஒரு நாகரிகத்தின் அகன்றுவிரிந்த கலாச்சார அம்சங்களைப் பாதுகாப்பதற்கு மொழியைப் பேணுவது அவசியமாகிறது என்று அவர் குறிப்பிட்டார்.
ஒரு பிராந்தியத்தின் கலாச்சாரமானது அதன் நாகரிகம், பண்பாடு, ஞானம், அறநெறிகள், பழக்கவழக்கங்கள், சமூகநெறிகள் ஆகியவற்றைப் பிரதிநிதித்துவப்படுத்துகிறது என்று குடியரசுத் துணைத் தலைவர் கூறினார். பரஸ்பரம் புரிந்துகொள்ளுதல், ஒருவர் மற்றவர்களுடைய கலாச்சாரத்தை மதிப்பது, பிற இந்திய மொழிகளைக் கற்றுக்கொள்வது ஆகியன ஒற்றுமையையும், இந்தியாவின் ஒருமைப்பாட்டையும் வளர்த்தெடுக்கும் என்றும் அவர் கூறினார்.
அவரவர் தாய்மொழிகளைப் பள்ளிகளில் ஒரு கட்டாயப் பாடமாக்கிப் பயிற்றுவிக்க வழிவகை செய்ய வேண்டும் என்று அனைத்து மாநில அரசுகளையும் குடியரசுத் துணைத் தலைவர் கேட்டுக்கொண்டார்.
மேலும் விவரங்களுக்கு www.nicpib.in என்ற வலைதளத்தைப் பார்க்கவும்.
(Visitor Counter : 134
தகவல் மற்றும் ஒலிபரப்பு அமைச்சகம்
ஷார்ஜாவில் நடைபெறும் 40வது சர்வதேச புத்தக கண்காட்சியில் மத்திய அரசின் வெளியீடுகள் பிரிவு பங்கேற்பு
ஐக்கிய அரபு எமிரேட்ஸின் ஷார்ஜா நகரில் உள்ள கண்காட்சி அரங்கில் 40வது சர்வதேச புத்தக கண்காட்சி நவம்பர் 3ம் தேதி முதல் 13ம் தேதி வரை நடைபெறுகிறது. இந்த பிரம்மாண்ட கண்காட்சியில் மத்திய அரசின் முன்னணி வெளியீட்டு நிறுவனமான வெளியீடுகள் பிரிவு தனது வெளியீடுகளைக் காட்சிக்கு வைத்துள்ளது.
ஷார்ஜா சர்வதேச புத்தக கண்காட்சியில், வெளியீடுகள் பிரிவு அரங்கத்தின் துவக்க நிகழ்ச்சியில், துபாயில் உள்ள இந்திய துணை தூதர் டாக்டர் அமல் பூரி பாராட்டு குறிப்பை எழுதினார். ‘‘பல பிரிவுகளில் உயர்தரமான புத்தகங்களை வெளியிடுவதில் வெளியீடுகள் பிரிவு, குறிப்பிடத்தக்க பங்களிப்பை அளிக்கிறது’’ என அவர் குறிப்பிட்டார்.
‘ஷார்ஜா சர்வதேச புத்தக கண்காட்சி 2021’-ல், 1566 வெளியீடு நிறுவனங்கள் தங்கள் புத்தகங்களை காட்சிக்கு வைத்துள்ளன. 87 வெளியீடு நிறுவனங்களுடன், இந்த புத்தக கண்காட்சியில் இந்தியா முன்னணி வகிக்கிறது. இந்த புத்தக கண்காட்சியில் அமித்தவ் கோஷ், சேத்தன் பகத் மற்றும் அமெரிக்காவின் குழந்தை மேதை கீதாஞ்சலி ராவ் உட்பட பல பிரபல எழுத்தாளர்களின் புத்தங்கள் ஒரே இடத்தில் காட்சிக்கு வைக்கப்பட்டுள்ளன.
விடுதலையின் அம்ரித் மகோத்ஸவ கொண்டாட்டத்தின் தொடர்ச்சியாக, வெளியீடுகள் பிரிவு, இந்திய சுதந்திர போராட்டத்தின் வரலாறு பற்றிய 150-க்கும் மேற்பட்ட புத்தகங்களை இந்த கண்காட்சியில் வாசகர்களுக்கு வழங்குகிறது. கலை மற்றும் கலாச்சாரம், இந்திய வரலாறு, பிரபல தலைவர்கள், மொழி மற்றும் இலக்கியம், காந்திய இலக்கியம், மதம் மற்றும் தத்துவம், குழந்தைகளுக்கான இலக்கியம், ராஷ்டிரபதி பவன் பற்றிய புத்தகங்கள், பிரதமரின் உரைகள் போன்றவற்றில் பல்வேறு இந்திய மொழிகளில் வெளியீடுகள் பிரிவு பிரத்யேகமாக வெளியிட்ட புத்தகங்களையும் வாசகர்கள் பார்வையிடுவர்.
உலகின் மிக பிரபல புத்தக கண்காட்சியில் ஒன்றான, 40வது ஷார்ஜா சர்வதேச புத்தக கண்காட்சியில், மத்திய அரசின் தகவல் மற்றும் ஒலிபரப்புத்துறை அமைச்சகத்தின் வெளியீடுகள் பிரிவு பங்கேற்கிறது. இந்த 11 நாள் சர்வதேச புத்தக கண்காட்சியை ஷார்ஜா புத்தக ஆணையம் நடத்துகிறது. இதில் 2021ம் ஆண்டு இலக்கியத்துக்காக நோபல் பரிசு பெற்ற தான்சானியா நாவல் ஆசிரியர் அப்துல்ரசாக் குர்னஹ் மற்றும் நெட்பிலிக்ஸ் ‘மணி ஹீஸ்ட்’ தொடரில் வரும் திரைக்கதை எழுத்தாளர்கள் உட்பட உலகெங்கிலும் உள்ள இலக்கிய பிரமுகர்கள் கலந்து கொள்கின்றனர். ‘சரியான புத்தகம் எப்போதும் உண்டு’ என்பதுதான் இந்தாண்டு புத்தக கண்காட்சியின் கருப்பொருள்,
இதில் பிரபல எழுத்தாளர்கள் பங்கேற்கும் இலக்கிய விவாதங்கள், பயிலரங்குகள், மாநாடுகள், கருத்தரங்குகள், கலாச்சார நிகழ்ச்சிகள், கச்சேரிகள், நாடகங்கள் என பல நிகழ்ச்சிகள் நடத்தப்படுகின்றன. உணவு பிரியர்களுக்கும், இந்த புத்தக கண்காட்சியில் பலவித உணவுகளை ருசி பார்க்கலாம். பிரபல சமையற் கலைஞர் குணால் கபூர் உட்பட பலரை இந்த சர்வதேச புத்தக கண்காட்சியின் உணவு விடுதிகளில் வாசகர்கள் சந்திக்கலாம்
ஷார்ஜா கண்காட்சி மையத்தின் 7ம் எண் அரங்கத்தில், கூடம் எண் இசட் ஏ 5-ல், மத்திய அரசின் வெளியீடுகள் பிரிவு, தனது வெளியீடுகளை காட்சிக்கு வைத்துள்ளது.
வாசகர்களின் நம்பகத்தன்மையை பெற்றுள்ள வெளியீடுகள் பிரிவு, நியாயமான விலையில் தனது வெளியீடுகளை விற்பனை செய்கிறது. இதில் வெளியீட்டு பிரிவின் முன்னணி வெளியீடுகளான பிரபல மாத இதழ்கள் யோஜனா, குருஷேத்ரா மற்றும் ஆஜ்கல் மற்றும் வாராந்திர ‘எம்பிளாய்மென்ட் நியூஸ்’ மற்றும் ‘ரோஜர் சமாச்சார்’, ஆண்டு வெளியீடான ‘இந்தியா இயர் புக்’ ஆகியவற்றையும் இந்த கண்காட்சியில் வாங்கலாம்.
-----
(Visitor Counter : 176
பிரதமர் அலுவலகம்
பிரதமரின் கிசான் திட்டம் இரண்டு ஆண்டுகளை நிறைவு செய்கிறது
நமது விவசாயிகளின் உறுதித் தன்மையும், ஆர்வமும் எழுச்சியூட்டுவதாக பிரதமர் தெரிவித்துள்ளார்
வரலாற்றிலேயே அதிகமான குறைந்தபட்ச ஆதரவு விலையை அரசு அறிமுகப்படுத்தியது: பிரதமர்
விவசாயிகளின் கௌரவமான, வளமான வாழ்க்கையை உறுதி செய்யும் நோக்கத்தோடு தொடங்கப்பட்ட பிரதமரின் கிசான் திட்டம் இன்று இரண்டு ஆண்டுகளை நிறைவு செய்துள்ளது.
இதுதொடர்பாக பிரதமர் வெளியிட்டுள்ள சுட்டுரைச் செய்திகளில், “நமது நாட்டு மக்களுக்கு உணவு அளிப்பதற்காக இரவும், பகலும் கடுமையாக உழைக்கும் விவசாயிகளுக்கு கௌரவமான, வளமான வாழ்க்கை வழங்கப்படுவதை உறுதி செய்யும் நோக்கத்துடன் இரண்டு ஆண்டுகளுக்கு முன்னர் இதே நாளில் பிரதமரின் கிசான் திட்டம் அறிமுகப்படுத்தப்பட்டது. நமது விவசாயிகளின் உறுதித் தன்மையும், ஆர்வமும் எழுச்சியூட்டுகிறது.
வேளாண் துறையில் மாற்றம் ஏற்படுத்துவதற்காக கடந்த ஏழு ஆண்டுகளில் இந்திய அரசு ஏராளமான முன்முயற்சிகளை மேற்கொண்டுள்ளது. மேம்பட்ட பாசனம் முதல் அதிக தொழில்நுட்பம், அதிக கடன், சந்தைகள் முதல் முறையான பயிர் காப்பீடு, மண் வளத்தில் கவனம் செலுத்துவது முதல் இடைத்தரகர்களின் நீக்கம் வரை அனைத்து நடவடிக்கைகளும் உள்ளடங்கியுள்ளன.
குறைந்தபட்ச ஆதரவு விலையில் வரலாற்று உயர்வை ஏற்படுத்தும் வாய்ப்பை நமது அரசு பெற்றது. விவசாயிகளின் வருமானத்தை இரட்டிப்பாக்குவதற்கான அனைத்து முயற்சிகளையும் நாங்கள் மேற்கொண்டு வருகிறோம்.
விவசாயிகளுக்காக மேற்கொள்ளப்பட்ட பணிகள் குறித்த ஓர் பார்வையை நமோ செயலியில் நீங்கள் காணலாம்” என்று தெரிவித்துள்ளார்.
அறிவியல் மற்றும் தொழில்நுட்பத்துறை
கரிமில வாயுவை மெத்தனால் மற்றும் பிற பயனுள்ள ரசாயனங்களாக மாற்றும் தொழில்நுட்பத்திற்கான புரிந்துணர்வு ஒப்பந்தம்
கரிமில வாயுவை மெத்தனால், பிற பயனுள்ள ரசாயனங்கள் மற்றும் எரிபொருளாக மாற்றும் தொழில்நுட்பத்திற்கான புரிந்துணர்வு ஒப்பந்தம் ஒன்றில், அறிவியல் தொழில்நுட்பத் துறையின் கீழ் இயங்கும் ஜவஹர்லால் நேரு முன்னேறிய அறிவியல் ஆய்வு மையமும், ப்ரெத் அறிவியல் நிறுவனமும் கையெழுத்திட்டுள்ளன. விரிவான விவரங்களுக்கு : https://pib.gov.in/PressReleasePage.aspx?PRID=1630408
----
(Visitor Counter : 200
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
இந்தியாவில் ஊழலை ஒழிக்க பிரதமர் திரு நரேந்திர மோடி தலைமையிலான அரசு உறுதி பூண்டுள்ளது: ஊழலுக்கு எதிரான ஜி-20 பணிக்குழுவின் முதல் கூட்டத்தில் மத்திய அமைச்சர் டாக்டர் ஜிதேந்திர சிங்
பிரதமர் திரு நரேந்திர மோடி தலைமையிலான அரசு, இந்தியாவில் ஊழலை முற்றிலும் ஒழிக்கும் என்பதை மீண்டும் உறுதிப்படுத்தியுள்ளது. ஊழலுக்கு எதிரான ஜி-20 பணிக்குழுவின் முதல் கூட்டத்தில் கலந்து கொண்டு பேசிய மத்திய வட கிழக்கு மாகாணங்களுக்கான மேம்பாட்டுத்துறை, பணியாளர் நலன், பொதுமக்கள் குறைதீர்ப்பு மற்றும் ஓய்வூதியங்கள் துறை, பிரதமர் அலுவலகம், அணுசக்தி மற்றும் விண்வெளி துறை இணை அமைச்சர் டாக்டர் ஜிதேந்திர சிங் இதனைத் தெரிவித்துள்ளார். ஊழல் மற்றும் கணக்கில் காட்டப்படாத பணத்திற்கு எதிராக பிரதமர் திரு மோடி தலைமையிலான இந்தியா உறுதி ஏற்று இருப்பதாக அப்போது அவர் கூறினார். இதனடிப்படையில் கடந்த ஆறு வருடங்களில் பிரதமர் திரு மோடி தலைமையிலான அரசு, பல்வேறு நடவடிக்கைகளை மேற்கொண்டு வருவதாக அவர் குறிப்பிட்டார்.
லஞ்சம் வாங்குபவர்களை மட்டுமல்லாது கொடுப்பவர்கள் மீதும் நடவடிக்கை எடுக்கும் வகையில் பிரதமர் மோடியின் அரசு 30 ஆண்டுகளுக்குப் பிறகு கடந்த 2018 ஆம் ஆண்டு, ஊழல் தடுப்புச் சட்டம் 1988ஐ திருத்தி அமைத்தது என்று அமைச்சர் கூறினார். இந்த திருத்தச் சட்டத்தின் மூலமாக பெரிய நிறுவனங்களில் ஊழல்கள் தடுக்கப்படுவதுடன் லஞ்சம் கொடுப்பவரும் வெளி உலகத்துக்குத் தெரியப்படுத்தப்படுவார் என்றார் அவர்.
மேலும் வெளிப்படைத் தன்மையை ஏற்படுத்தி குடிமக்களை மையமாகக்கொண்ட பொறுப்புணர்வுடன் கூடிய ஆளுமையை செயல்படுத்துவதே தற்போதைய அரசின் முக்கிய நோக்கம் என்று டாக்டர் ஜிதேந்திர சிங் தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1666850
------
(Visitor Counter : 264
நிதி அமைச்சகம்
ஆந்திரப்பிரதேசம், குஜராத், கேரளா, தெலங்கானா மற்றும் உத்தரப்பிரதேச மாநிலங்களுக்கு இடையேயான சரக்குப் போக்குவரத்துக்கு மின்னணு ரசீது வழங்கும் முறை 2018 ஏப்ரல் 15 முதல் அமலுக்கு வருகிறது
ஜிஎஸ்டி கவுன்சில் மேற்கொண்ட முடிவின்படி, அனைத்து மாநிலங்களுக்கு இடையேயான சரக்குப் போக்குவரத்துக்கு மின்னணு ரசீது வழங்கும் நடைமுறை 2018 ஏப்ரல் 1 முதல் அமலுக்கு வந்துள்ளது. கர்நாடக மாநிலத்திலும் மின்னணு ரசீது வழங்கும் முறை இதே தேதியிலிருந்து அமலுக்கு வந்துள்ளது. மின்னணு ரசீது வழங்கும் முறையில் ரசீதுகள் வெற்றிகரமாகத் தயாராவதுடன், 2018 ஏப்ரல் 9 வரை, அறுபத்து மூன்று லட்சத்திற்கும் மேற்பட்ட ரசீதுகள் மின்னணு முறையில் தயாரித்து வழங்கப்பட்டுள்ளன.
கீழ்க்காணும் மாநிலங்களிலும், மின்னணு முறையில் ரசீது வழங்கும் திட்டம் 2018 ஏப்ரல் 15 முதல் அமலுக்கு வருகிறது :-
- ஆந்திரப்பிரதேசம்
- குஜராத்
- கேரளா
- தெலங்கானா
- உத்தரப்பிரதேசம்
இந்த மாநிலங்களிலும் மின்னணு ரசீது முறை நடைமுறைக்கு வருவதை அடுத்து, வர்த்தகம் மற்றும் தொழில்துறை மேலும் வளர்ச்சியடையும் என எதிர்பார்க்கப்படுகிறது. சரக்குப்போக்குவரத்தைப் பொறுத்தவரை, நாடு முழுவதும் ஒரே மின்னணு ரசீது வழங்கும் நடைமுறைக்கு இது வழிவகுத்துள்ளது. இந்த மாநிலங்களைச் சேர்ந்த வர்த்தகம் மற்றும் தொழில்துறையினரும், போக்குவரத்துத் தொழில்துறையினரும், கடைசி தேதி வரை காத்திருக்காமல், https://www.ewaybillgst.gov.in என்ற மின்னணு ரசீதுக்கான தகவில் கூடிய விரைவில் பதிவு செய்துகொள்ளலாம்.
----
(Visitor Counter : 131
விவசாயத்துறை அமைச்சகம்
இயற்கை விவசாயத்திற்காக பசு காப்பகங்களை மேம்படுத்தும் திட்டம்
பிரம்பர்கத் கிரிஷி விகாஸ் யோஜனா  என்ற திட்டத்தின் துணை திட்டமான பாரதிய பிரகிருதிக் கிரிஷி பத்தி  திட்டத்தின் கீழ் மத்திய அரசு இயற்கை விவசாயத்தை ஊக்குவித்து வருகிறது. இயற்கை வேளாண்மை என்பது கால்நடைகள் மற்றும் உள்ளூர் வளங்களைப் பயன்படுத்தி ஒருங்கிணைந்த வேளாண்மை மற்றும் கால்நடை வளர்ப்பு அணுகுமுறையை அடிப்படையாகக் கொண்ட ரசாயனமற்ற விவசாயமாகும். இது பெரும்பாலும் பண்ணை உயிரி மறுசுழற்சியை அடிப்படையாகக் கொண்டது.
ஆந்திரா, சத்தீஸ்கர், கேரளா, இமாச்சலப் பிரதேசம், ஜார்கண்ட், ஒடிசா, மத்தியப் பிரதேசம் மற்றும் தமிழ்நாடு ஆகிய 8 மாநிலங்களில் சுமார் 4.09 லட்சம் ஹெக்டேர் நிலப் பகுதிகள் பிபிகேபி திட்டத்தின் கீழ் வருகின்றன. கால்நடை சார்ந்த இயற்கை விவசாய இடுபொருட்களின் பண்ணை உற்பத்தியில் கவனம் செலுத்தி, இயற்கை விவசாயத்தை ஊக்குவிக்க அரசு உத்தேசித்துள்ளது.
2023-24 ஆம் ஆண்டுக்கான பட்ஜெட் உரையில், "அடுத்த 3 ஆண்டுகளில், 1 கோடி விவசாயிகள் இயற்கை விவசாயத்தை பின்பற்ற வசதி செய்யப்படும்" என்று அறிவிக்கப்பட்டுள்ளது. இதற்காக, 10,000 உயிர் உள்ளீட்டு வள மையங்கள்  அமைக்கப்படும். உள்ளூர் கால்நடைகள் அடிப்படையிலான இயற்கை விவசாய இடுபொருட்களை தொடர்ந்து வழங்குவதற்காக இந்த பி.ஆர்.சி.க்கள் அமைக்கப்படும்.
இத்தகவலை மத்திய வேளாண்துறை அமைச்சர் திரு நரேந்திர சிங் தோமர் மாநிலங்களவையில் இன்று எழுத்துப்பூர்வமாக அளித்த பதிலில் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
கொவிட் அவசரகால எதிர்வினை தயார்நிலை-II தொகுப்பு விரைந்து செயல்படுத்தப்படுகிறது
கொவிட்-19 பெருந்தொற்று மேலாண்மையில் மாநிலங்கள்/யூனியன் பிரதேசங்களின் முயற்சிகளுக்கு மத்திய சுகாதாரம் மற்றும் குடும்ப நலன் அமைச்சகம் ஆதரவளிக்கிறது. இராண்டாம் அலை கிராமங்கள், புறநகர்கள் மற்றும் பழங்குடியினர் பகுதிகளில் பரவியதை கருத்தில் கொண்டு, ‘இந்திய கொவிட்-19 அவசரகால எதிர்வினை & சுகாதார அமைப்பு தயார்நிலை தொகுப்பு: பகுதி-II’ எனும் புதிய திட்டத்திற்கு 2021 ஜூலை 8 அன்று மத்திய அமைச்சரவை ஒப்புதல் அளித்தது. ரூ 23,123 கோடி மதிப்பிலான இத்திட்டம் 2021 ஜூலை 1 முதல் 2022 மார்ச் 31 வரை செயல்படுத்தப்படுகிறது.
இந்திய கொவிட்-19 அவசரகால எதிர்வினை & சுகாதார அமைப்பு தயார்நிலை தொகுப்பு: பகுதி-II செயல்படுத்தப்படுவதை துரிதப்படுத்துவதற்காக, தயார்நிலை நடவடிக்கைகளை மேற்கொள்வதற்கான 15 சதவீத முன்பணமாக ரூ 1827.80 கோடி 2021 ஜூலை 22 அன்று மாநிலங்கள்/யூனியன் பிரதேசங்களுக்கு வழங்கப்பட்டது. மேலும் 35 சதவீத நிதி இன்று வழங்கப்படும் நிலையில், மொத்த ஒதுக்கீட்டில் 50 சதவீதம் இது வரை எட்டப்பட்டுள்ளது. இதன் மூலம் பொது சுகாதார அமைப்பை பெருந்தொற்றுக்கு எதிராக தயார்படுத்துவதற்கான நடவடிக்கைகளை மாநில/மாவட்ட அளவில் எடுக்க முடியும்.
முன்கூட்டியே தடுத்தல், கண்டறிதல் மற்றும் மேலாண்மைக்காக சுகாதார அமைப்பை மேம்படுத்துவதை இந்த மத்திய திட்டம் நோக்கமாகக் கொண்டுள்ளது. அளவிடக்கூடிய விளைவுகளுடன் கூடிய குழந்தைகள் நலன் உள்ளிட்ட சுகாதார உள்கட்டமைப்பு மேம்பாடு மீதும் இது கவனம் செலுத்துகிறது.
இந்திய கொவிட்-19 அவசரகால எதிர்வினை & சுகாதார அமைப்பு தயார்நிலை தொகுப்பு: பகுதி-II-ன் மத்திய திட்டங்களின் கீழ், ரூ 14744.49 கோடி மாநிலங்கள்/யூனியன் பிரதேசங்களுக்கு ஒப்புதல் அளிக்கப்பட்டுள்ளது. உள்கட்டமைப்பை உருவாக்குவதற்கான முன்மொழிதல்கள் மாநிலங்களிடம் இருந்து பெறப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1745541